Riise snek i straffespark-køen før drømmemålet
Venstrebacken var ikke blant Drillos tre førstevalg til å ta straffespark mot Slovenia. - Det er sjelden at du kommer ned på lista. Moa skal ta straffer. Hvis ikke han spiller, skal Tarik ta de. Nummer tre er Espen Ruud. Det var da John Arne Riise sa at "jeg tar den straffen der", sier landslagssjef Egil Olsen. Ruud var fremdeles på banen da Alexander Søderlund gikk i bakken og fikk straffespark på overtid. De siste dagene har vært tøffe for Riise. Men med scoringen på overtid, som ga Norge 2-1-seier over Slovenia, fikk han sin revansj etter at han ble slaktet av VGs sportskommentator Truls Dæhli.Han innrømmer at han ikke hadde det godt på benken da John Arne Riise gikk frem for å ta straffesparket fire minutter på overtid.Han var likevel ikke altfor redd for at Riise ville bomme. - Vi vet at det er sånn cirka 80 prosent sjanse for scoring, sier Drillo. - For å være helt ærlig, så var ikke jeg klar over at Espen Ruud var tredjemann på lista, sier han og forteller at det er assistenttrener Ola By Rise som har ansvaret for straffesparkene. - Hva sier dette om Riises mentale styrke? fikk Drillo spørsmål om på pressekonferansen. - Han er i hvert fall ikke noen pingle. Jeg er sliten, jeg, sa Drillo.Tidligere Rosenborg-trener Nils Arne Eggen var overbevist om at Riise sto øverst på Drillos straffesparkliste. - Han er straffesparkeksekutør, og man bytter ikke på det. Det er ikke noe du finner på i farten. Det er bestemt for lenge siden, sier Eggen til VG Nett. - Men han må vel ha hatt nerver? - Ja, men herregud, han er jo fotballspiller. Da må han kunne sette straffen hvis han skal ta den. Det er derfor de er der. Straffesparkeksekutør skal score, sier Eggen. Han roser Norge etter 2-1-seieren. - Vi hadde en veldig god periode midt i førsteomgangen da vi utlignet. Så hadde vi flere korte perioder i 2. omgang der vi skapte veldig mange store sjanser. Han Josuha var god da han kom inn. Moa er ikke helt seg selv for tiden. Vi fikk virkelig gjennombruddskraft på topp. Hadde han kikket opp, så hadde vi scoret to til, sier han.Med tap eller uavgjort mot Slovenia, ville sjansen for VM-sluttspill i Brasil i 2014 vært kraftig svekket. - Når du passerer 90 minutter, da er jeg ikke så veldig optimistisk. Når vi får den goalen, så er jeg bare glad. Dette er den femte kampen på rad at vi komme under. Det er tungt, men vi klarte å snu det, sier Drillo. Han fikk spørsmål om Drillo-flaksen var tilbake. - Vi var ikke heldige i dag. Når du får en scoring på overtid, så er det litt flaks. Men alt i alt vinner vi fortjent, svarte han. - Hva er rimelig bra poengfangst i bortekampene mot Sveit og Kypros? spurte en journalist. - Fire poeng vil være veldig bra. Å ta poeng mot Sveits borte, vil være bonus.
(Norge - Slovenia 2-1) John Arne Riise snek i straffespark-køen og reddet Norges VM-håp.